b'\n_START_ARTICLE_\nCastor og Pollux\n_START_PARAGRAPH_\nCastor og Pollux  var i romersk mytologi (Kastor og Polydeukes i gr\xc3\xa6sk)  tvillinger, der h\xc3\xb8rte til og en del af argonauterne. Deres moder var Leda med Tyndareos som fader til Castor og Zeus til Pollux. De er kendt som Dioskurer ("Zeus-s\xc3\xb8nner" )\n_START_SECTION_\nDen romerske legende om Castor og Pollux\n_START_PARAGRAPH_\nRomerne k\xc3\xa6mpede enten mod etruskerne eller det latinske forbund (omkring tredive landsbyer og stammer som latinere) ved Regilluss\xc3\xb8en syd\xc3\xb8st for Rom. Slaget gik d\xc3\xa5rligt, indtil to str\xc3\xa5lende unge m\xc3\xa6nd p\xc3\xa5 hvide heste dukkede op og f\xc3\xb8rte romerne til sejr. Samme dag s\xc3\xa5s de to m\xc3\xa6nd vande deres heste ved en br\xc3\xb8nd p\xc3\xa5 Forum. De fortalte indbyggerne om sejren ved s\xc3\xb8en og forsvandt. Castor og Pollux\' tempel blev bygget ved br\xc3\xb8nden p\xc3\xa5 Forum.\n_START_SECTION_\nStjernebilledet Tvillingerne\n_START_PARAGRAPH_\nStjernebilledet Tvillingerne repr\xc3\xa6senterer Castor og Pollux, der er ud\xc3\xb8deliggjort af Zeus. Dets mest lysst\xc3\xa6rke stjerner (\xce\xb1 and \xce\xb2 Geminorum) er opkaldt efter dem.'